Leo Kalmet
Leo Kalmet (2. märts 1900 Orajõe vald, Pärnumaa – 16. september 1975 Tallinn) oli eesti näitleja, lavastaja, teatrijuht ja teatripedagoog. Leo Kalmet lõpetas 1920. aastal Tallinna poeglaste humanitaargümnaasiumi. 1924. aastal lõpetas ta Draamastuudio teatrikooli (I lennus) ja oli üks Draamastuudio Teatri asutajaid. Lisaks õppis ta 1920–1925 Tartu Ülikoolis õigusteaduskonna kaubandusosakonnas ja 1932–1934 õigusteaduskonnas (matrikli nr 747), samuti Tallinna Konservatooriumis laulmist. Ta oli korporatsiooni Revelia vilistlane. Osales Vabadussõjas.